Zamkaus dvaras

Zamkaus dvaras – dvaras, esantis Pilies I kaime, Jurbarko rajone.

Zamkaus dvaras ribojasi su Panemunės pilimi (dar vadinama Gelgaudų, Vytėnų pilimi) ir susiformavo kaip šios pilies ūkinis kiemas.

Istorija

Dvaras nuo 1867 m. priklausė dvarininkui Puslovskiui, 1925 m. nacionalizuotas ir varžytinėse parduotas kunigui, visuomenininkui, astronomui Antanui Petraičiui (1861–1933). 

48 hektarų dvarui priklausė gyvenamasis namas, tvartas, kumetynas, daržinė, sodas. 1930 m. testamentu kunigas A. Petraitis įgytą turtą perdavė saleziečių kongregacijai. 1934 m. į Lietuvą atvykę saleziečių vienuoliai Zamkaus dvare įsteigė Vytėnų saleziečių vienuolyną. 1934–1938 m. dvaro teritorijoje pastatyti nauji pastatai, buvę – pritaikyti vienuolyno reikmėms. Ūkiniame pastate buvo įrengta saleziečių vienuolyno koplyčia. 

2009 m. rugsėjo mėn. Kultūros paveldo departamento Nekilnojamojo kultūros paveldo vertinimo taryba dvarą įtraukė į Kultūros vertybių registrą, objektui suteiktas vietinio reikšmingumo lygmuo.Kultūros vertybių registrą papildė naujas objektas. Kultūros paveldo departamentas

Šaltiniai

Kategorija:Jurbarko rajono dvarai
Kategorija:Pilis I